CELEX: 31999R1594
Language: hr
Date: 1999-07-20
Title: Uredba Komisije (EZ) br. 1594/1999 od 20. srpnja 1999. o izmjeni uvjeta za odobrenje dodatka hrani za životinje

03/Sv. 031
            
            
               HR
            
            
               Službeni list Europske unije
            
            
               70
            
         31999R1594
   
               L 188/35
            
            
               SLUŽBENI LIST EUROPSKE UNIJE
            
            
               20.07.1999.
            
         
      UREDBA KOMISIJE (EZ) br. 1594/1999
   od 20. srpnja 1999.
   o izmjeni uvjeta za odobrenje dodatka hrani za životinje
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 1411/1999 (2), a posebno njezine članke 3. i 9.j,
   
               (1)
            
            
               budući da se u trećoj podalineji druge alineje točke VII.(E)(1)(4) Priloga XV. Aktu o pristupanju Austrije, Finske i Švedske odobrava Švedskoj da do 31. prosinca 1997. zadrži svoje zakonodavstvo u vezi s ograničavanjem uporabe mravlje kiseline (E 236) kao dodatka hrani za životinje;
            
         
               (2)
            
            
               budući da je u skladu s odredbama Priloga XV. gore navedenom Aktu, Švedska trebala dostaviti detaljnu znanstvenu izjavu o razlozima za svoj zahtjev za prilagođavanje zakonodavstva Zajednice u vezi s gore navedenim dodatkom hrani za životinje;
            
         
               (3)
            
            
               budući da je Švedska svoju izjavu o razlozima proslijedila 27. lipnja i 9. prosinca 1997.;
            
         
               (4)
            
            
               budući da o zahtjevu koji je Švedska podnijela za prilagođavanje zakonodavstva Zajednice u vezi s mravljom kiselinom treba odlučiti Komisija;
            
         
               (5)
            
            
               budući da je potrebno dopuniti uvjete za odobrenje tog konzervansa;
            
         
               (6)
            
            
               budući da korisnike mravlje kiseline treba informirati kako je njezino korištenje za očuvanje aerobne kiseline vlažnih neprerađenih žitarica, bilo čiste ili u mješavini s drugim kiselinama u kojima ona čini više od polovice mješavine, zabranjena jer pod određenim uvjetima može prouzročiti povećanje količine aflatoksina;
            
         
               (7)
            
            
               budući da su mjere predviđene u ovoj Uredbi u skladu s mišljenjem Stalnog odbora za hranu za životinje,
            
         DONIJELA JE OVU UREDBU:
   Članak 1.
   Uvjeti za odobrenje dodatka hrani za životinje E236 (mravlja kiselina), koji spada među konzervanse, ovime se zamjenjuju onima navedenima u Prilogu ovoj Uredbi u skladu s odredbama Direktive 70/524/EEZ.
   Članak 2.
   Ne dovodeći u pitanje članak 1., mravlja kiselina stavljena u promet prije 1. rujna 1999. čija oznaka nije u skladu s ovom Uredbom može i dalje ostati u prometu sve do 31. prosinca 1999.
   Članak 3.
   Ova Uredba stupa na snagu 1. rujna 1999.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. srpnja 1999.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 270, 14.12.1970., str. 1.
   
      (2)  SL L 164, 30.6.1999., str. 56.
   PRILOG
   
      
                  EZ broj
               
               
                  Dodatak hrani za životinje
               
               
                  Kemijska formula i opis
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg/kg potpune krmne smjese
               
            
                  „E 236
               
               
                  Mravlja kiselina
               
               
                  CH2O2
                  
               
               
                  Sve vrste ili kategorije životinja
               
               
                  —
               
               
                  —
               
               
                  —
               
               
                  Upute za korištenje moraju sadržavati sljedeće:
                  
                     ‚Mravlja kiselina ne smije se koristiti sama ili u mješavini s drugim kiselinama u kojoj čini više od 50 % težine mješavine za očuvanje aerobne kiseline neprerađenih žitarica čiji sadržaj vlage prelazi 15 %’
                  
               
               
                  Bez ograničenja”